recursal/SuperWikiNEXT-32B huggingface dataset:
Historic site in பீகார், இந்தியாவார்ப்புரு:SHORTDESC:Historic site in பீகார், இந்தியா
**தர்பங்கா கோட்டை** (*Darbhanga Fort*) *ராம் பாக் கோட்டை* என்றும் அழைக்கப்படுகிறது. இது ராம்பாக் அரண்மனையில் அமைந்துள்ளது. ராம்பாக் வளாகம் சுவர்களால் சூழப்பட்டு சுமார் 85 ஏக்கர் நிலப்பரப்பில் பரவியுள்ளது.

ஆனால் மூன்று பக்கங்களிலும் கோட்டை கட்டி முடிக்கப்பட்டு மேற்குப் பகுதியின் சுவர் கட்டப்பட்டுக் கொண்டிருந்த போது ஆங்கிலேயர் ஆட்சியிலிருந்து இந்தியா சுதந்திரம் பெற்றது. இந்தியாவில் புதிய அரசாங்கம் ஆட்சிக்கு வந்து சமஸ்தானத்தையும் ஜமீன்தாரி முறையையும் நிறுத்தியது. இதனால், அதே இடத்தில் அரை சுவர் கட்டப்பட்டு, கோட்டையின் கட்டுமானம் நிறுத்தப்பட்டது.

வரலாறு
------

கோட்டை உருவாவதற்கு முன்பு, இந்த பகுதி முர்ஷிதாபாத் மாநிலத்தின் நவாப் அலிவர்தி கானின் கட்டுப்பாட்டில் இருந்த இஸ்லாம்பூர் என்ற கிராமத்தின் ஒரு பகுதியாக இருந்தது. பின்னர், இது தர்பங்கா மகாராஜா காமேசுவர் சிங்கின் சந்ததியினரின் கட்டுப்பாட்டின் கீழ் வந்தது.

இதற்குப் பிறகு, 1930 இல், மகாராஜா காமேஸ்வர் சிங் இந்தியாவின் மற்ற கோட்டைகளைப் போல இங்கு ஒரு கோட்டையைக் கட்ட முடிவு செய்தபோது, இங்குள்ள நிலத்தின் சொந்தக்காரர்களான முஸ்லிம் மக்கள் சிவ்தாரா, அலிநகர், லகேரிய செராய், சாகோடோகரா போன்ற இடங்களில் நில இழப்பீட்டுடன் குடியேறினர்.

கட்டிடக்கலை
-----------

இந்த வரலாற்று தருணத்தின் நினைவாக, தர்பங்கா ராஜ் கோட்டையின் கட்டுமானம் 1934 இல் தொடங்கப்பட்டது. கொல்கத்தாவைச் சேர்ந்த ஒரு நிறுவனம் கோட்டையைக் கட்ட ஒப்பந்தம் செய்தது.

கோட்டையின் சுவர்கள் சிவப்பு செங்கற்களால் கட்டப்பட்டுள்ளன. அதன் சுவர் ஒரு கிலோமீட்டர் நீளமும், 500-மீட்டர் (1,600 அடி) நீளமும் கொண்டது. கோட்டையின் சுவர் மிகவும் அடர்த்தியாக இருந்தது. சுவரின் மேல் பகுதியில் கண்காணிப்பு கோபுரம் மற்றும் காவலர் வீடு கட்டப்பட்டது.

கோட்டையின் பிரதான வாயில் 'சிங்களா' என்று அழைக்கப்படுகிறது. இங்கு கட்டிடக்கலையின் அரிய காட்சிகள் சிதறிக்கிடக்கின்றன. கோட்டைக்குள் சுவரைச் சுற்றி அகழி கட்டப்பட்டு, அது நீரால் நிரப்பப்பட்டது. இது கோட்டையின் பாதுகாப்பிற்காகவும், உண்மையில் ராஜ் குடும்பத்திற்காகவும் செய்யப்பட்டது.

இதனையும் காண்க
--------------

* Rரோத்தாஸ் கோட்டை
* முங்கர் கோட்டை

சான்றுகள்
---------

1. ↑  "Instead of heritage city, Darbhanga became orphaned: Residents". *தி எகனாமிக் டைம்ஸ்*. 4 November 2015. .

வெளி இணைப்புகள்
---------------

* "क्यों दरभंगा महाराज ने बनवाया था दरभंगा में दूसरा लाल किला !". *Local.mithilaconnect.com*. 23 December 2016. பார்க்கப்பட்ட நாள் 24 May 2019.</ref>
* "About Malechchhed Mardani Temple". *Darbhanga.info*. பார்க்கப்பட்ட நாள் 24 May 2019.
* "दुनिया के इस सबसे बड़े किले के अंदर तक बिछी थी ट्रेन की पटरियां". *Punjabkesarinari*. 11 December 2017. பார்க்கப்பட்ட நாள் 24 May 2019.
* "56 साल बाद दरभंगा के लाल किले पर फहराया तिरंगा". *Livehindustan.com*. பார்க்கப்பட்ட நாள் 24 May 2019.
* "Documentary puts spotlight on ruins of Raj Darbhanga's famed palace in Bihar". *பிசினஸ் ஸ்டாண்டர்ட்*. 21 April 2019. பார்க்கப்பட்ட நாள் 24 May 2019.
**வாக்குச்சாவடி** (polling station) அல்லது **வாக்களிக்கும் நிலையம்** என்பது வாக்காளர்கள் தேர்தலில் வாக்களிக்கும் இடமாகும். அமெரிக்க, பிரித்தானிய ஆங்கிலத்தில் *polling station* எனும் சொல் பயன்படுத்தப்படுகிறது. ஆத்திரேலிய ஆங்கிலத்தில் *polling place* எனும் சொல் பயன்படுத்தப்படுகிறது. 

  

தேர்தல்கள் பொதுவாக ஒரு குறிப்பிட்ட கால இடைவெளியில் ஒன்று அல்லது இரண்டு நாள் காலப்பகுதியில் நடைபெறுவதால், பெரும்பாலும் பள்ளிகள், தேவாலயங்கள், விளையாட்டு அரங்குகள், உள்ளாட்சி அலுவலகங்கள் ஆகியன வாக்குச் சாவடிகளாகப் இப்பகுதி ஒரு வார்டு, சுற்றுப்புறம், வாக்குப்பதிவு மாவட்டம் அல்லது தொகுதி என்று அழைக்கப்படலாம். வாக்குச் சாவடி அதிகாரிகளால் (தேர்தல் நீதிபதிகள், தேர்தல் நடத்தும் அதிகாரிகள் அல்லது பிற அதிகாரிகள்) நடத்தப்படுகிறது, அவர்கள் வாக்குச் சாவடிகளைக் கண்காணித்து, தேர்தல் செயல்முறையில் வாக்காளர்களுக்கு உதவுகிறார்கள். கூர்ந்து நோக்குபவர்கள் அல்லது வாக்கெடுப்பு-பார்வையாளர்கள் வாக்கெடுப்பில் கலந்து கொண்டு செயல்முறையின் பக்கச்சார்பற்ற தன்மையை உறுதி செய்கிறார்கள்.

வாக்குச்சாவடி
-------------

வாக்குச் சாவடி என்பது வாக்களிக்கும் நிலையத்தில் உள்ள ஓர் அறையாகும், அங்கு வாக்காளர்கள் தங்கள் வாக்குகளை இரகசியமாக வாக்களிக்க முடியும். பொதுவாக வாக்குச் சாவடிக்கு அணுகல் ஒரு நபருக்கு மட்டுமே கட்டுப்படுத்தப்படுகிறது, வாக்காளர்களுக்கு உதவி தேவைப்படும் சமயங்களில் மட்டும் அவர்களுக்கு உதவுவதற்காக தேர்தல் ஆணைய விதிகளுக்கு உட்பட்டு இன்னொரு நபர் அனுமதிக்கப்படுவார். 

வாக்குப்பதிவு இயந்திரங்கள் மற்றவர்கள் பார்க்க இயலாத வகையில் வைக்கப்பட்டிருக்கும்.

வரலாறு
------

"வாக்கெடுப்பு" என்ற வார்த்தைக்கு "உச்சந்தலை" அல்லது "தலை" என்று பொருள்படும்.சில நேரங்களில் ஒரு திறந்த மைதானத்தில் மக்களை ஒன்றிணைத்து தலைகளை எண்ணுவதன் மூலம் வாக்குகள் எடுக்கப்பட்ட போது இவ்வாறு அழைக்கப்பட்டது).

மேற்கோள்கள்
-----------

1. ↑  "polling place - definition of polling booth in English". *Oxford Dictionaries*. Archived from the original on October 26, 2013. பார்க்கப்பட்ட நாள் 29 October 2014.
2. ↑  "polling place - definition of polling booth in English". *Oxford Dictionaries*. Archived from the original on October 26, 2013. பார்க்கப்பட்ட நாள் 29 October 2014.
3. ↑  "polling station - definition of polling station in English". *Oxford Dictionaries*. Archived from the original on September 25, 2016. பார்க்கப்பட்ட நாள் 9 June 2017.
4. ↑  "Oxford Dictionaries". Archived from the original on October 27, 2014. பார்க்கப்பட்ட நாள் 19 October 2014.
5. ↑  "Oxford Dictionaries". Archived from the original on October 27, 2014. பார்க்கப்பட்ட நாள் 19 October 2014.
6. ↑  "Voting at a Polling Place". Australian Electoral Commission. Archived from the original on 2 May 2013. பார்க்கப்பட்ட நாள் 28 May 2013.
7. ↑  "Voting in person". The Electoral Commission. Archived from the original on 2 June 2013. பார்க்கப்பட்ட நாள் 28 May 2013.
8. ↑  "Polling & Democracy: An Uneasy Relationship | On the Media". *WNYC*. Archived from the original on 12 December 2019. பார்க்கப்பட்ட நாள் 12 December 2019.
9. ↑  Lepore, Jill (November 9, 2015). "Are Polls Ruining Democracy?". *The New Yorker* – via www.newyorker.com.
**அசோக் இலட்சுமண்ராவ் குகடே** (*Ashok Laxmanrao Kukade*) இந்தியாவைச் சேர்ந்த ஓர் அறுவை சிகிச்சை நிபுணர் மற்றும் எழுத்தாளர் ஆவார். மருத்துவத் துறையில் இவர் ஆற்றிய பணிக்காக இந்தியாவின் மூன்றாவது மிக உயர்ந்த குடிமக்கள் விருதான் பத்ம பூசண் விருது 2019 ஆம் ஆண்டில் இவருக்கு வழங்கப்பட்டது. 1938 ஆம் ஆண்டு டிசம்பர் மாதம் 22 ஆம் தேதியன்று இவர் பிறந்தார். 1962 ஆம் ஆண்டு புனே பல்கலைக்கழகத்தில் மருத்துவத்தில் இளநிலை பட்டம் பெற்றார். 1965 ஆம் ஆண்டு பொது மருத்துவத்தில் முதுநிலைப் பட்டம் பெற்றார். மகாராட்டிராவின் இலத்தூரில் மருத்துவர் பிர்கே, மருத்துவர் அலுர்கர் ஆகியோருடன் இணைந்து விவேகானந்தா மருத்துவமனை மற்றும் ஆராய்ச்சி மையத்தின் இணை நிறுவனராக இயங்கி வருகிறார்.

வெளியீடுகள்
-----------

* (in Marathi) *Katha Ek Dhyeysadhnechi (कथा एका ध्येयसाधनेची)*. Snehal Prakashan. .

மேற்கோள்கள்
-----------

1. ↑  "लातूरचे डॉ. अशोक कुकडे यांना पद्म भूषण पुरस्कार" (in Marathi). Saamna. January 25, 2019. .
2. ↑  "List of Padma Awardees 2019" (PDF). *Padmaawards.gov.in*. இந்திய அரசு.
3. ↑  "ग्रंथालय अधिवेशनाच्या स्वागताध्यक्षपदी डॉ. कुकडे" (in Marathi). Sakal. July 20, 2017. .
4. ↑  "ध्येयनिष्ठ डॉक्टरांमुळे वैद्यकीय व्यवसाय टिकून" (in Marathi). Maharashtra Times. October 15, 2012. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/கெட்ரோப்சிசு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கெட்ரோப்சிசு வோலா*** (*Heteropsis vola*) என்பது நிம்பாலிடே குடும்பத்தில் உள்ள ஒரு பட்டாம்பூச்சி சிற்றினம் ஆகும். இது மடகாசுகரில் காணப்படுகிறது.  இதன் வாழிடம் காடுகள் ஆகும்.

மேற்கோள்கள்
-----------

விக்கிமீடியா பொதுவகத்தில்,  
 ***கெட்ரோப்சிசு வோலா***   
என்பதில் ஊடகங்கள் உள்ளன. 

1. ↑  Afrotropical Butterflies: File E – Nymphalidae - Subtribe Mycalesina

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q5747670
* EoL: 960646
* GBIF: 1899136
* IRMNG: 11204243
* LepIndex: 140984

 |
**உமா சங்கர்** (*Uma Sankar*) இந்தியாவைச் சேர்ந்த ஒரு தொழில்முறை கால்பந்தாட்ட வீரராவார். சென்னை நகரத்தின் ஐ-கூட்டிணைவு சங்க அணியில் நடுக்கள வீரராக இவர் விளையாடினார். 2000 ஆமாவது ஆண்டில் சூலை மாதம் 31 ஆம் தேதியன்று உமா சங்கர் பிறந்தார்.

தொடக்க காலம்
------------

தமிழ்நாட்டில் பிறந்த உமாசங்கர் தொடக்க காலத்தில் இந்தியாவின் கருநாடக மாநிலத்தின் தலைநகரமான பெங்களுரை மையமாகக் கொண்டு ஓசோன் கால்பந்தாட்ட சங்க அணிக்காக விளையாடத் தொடங்கினார்.

சென்னை
------

2021 ஆம் ஆண்டு சனவரி மாதத்தில் உமா சங்கர் சென்னையில் ஐ-கூட்டிணைவு சங்க அணியில் சேர்ந்தார். 2021 ஆம் ஆண்டு சனவரி மாதம் இந்தியன் ஆரோசு அணிக்கு எதிரான போட்டியில் ஐ-கூட்டிணைவு சங்க அணியில் இவர் அறிமுகமானார். அப்போட்டியில் இவர் 91 ஆவது நிமிடத்தில் மாற்றுவீரராக களம் இறங்கினார். இவர் இடம்பெற்றிருந்த அணி 1-0 என்ற புள்ளிகள் கணக்கில் வெற்றி பெற்றது.

போட்டிகள் புள்ளிவிவரம்
----------------------

2021 ஆம் ஆண்டு மார்ச்சு மாதம் 6 ஆம் தேதி நிலவரப் படியான தரவுகள்

சங்கம், பருவம் மற்றும் போட்டியின் அடிப்படையில் பங்கேற்பும் கோல்களும்| சங்கம் | பருவம் | கூட்டிணைவு | கோப்பை | கண்டம் | மொத்தம் |
| --- | --- | --- | --- | --- | --- |
| பிரிவு | போட்டி | கோல்கள் | போட்டி | கோல்கள் | போட்டி | கோல்கள் | போட்டி | கோல்கள் |
| சென்னை நகர கால்பந்து சங்கம் | 2020–21 | ஐ-கூட்டிணைவு | 3 | 0 | — | — | — | — | 3 | 0 |
| மொத்த கோல்கள் | 3 | 0 | 0 | 0 | 0 | 0 | 3 | 0 |

1. ↑  "Chennai City 1–0 Indian Arrows". *Soccerway*.
2. ↑  உமா சங்கர் at Soccerway
**டெட்ரா அயோடோநிக்கலேட்டு** (*Tetraiodonickelate*) என்பது நான்கு அயோடைடு அயனிகள் [NiI4]2− ஒரு நான்முகியில் அமைக்கப்பட்டுள்ள நிக்கலின் ஓர் அணைவு அயனியாகும். [NiI4]2− கரைசல் சிவப்பு நிறத்தில் காணப்படுகிறது. இந்த நிறம் சுமார் 530 நானோமீட்டருக்கும் 450 நானோமீட்டருக்கும் குறைவான அளவில் நிகழும் உறிஞ்சுதலால் ஏற்படுகிறது. அதிகபட்ச ஒளி பரிமாற்றம் சுமார் 620 நானோமீட்ட ர் ஆகும். இதுவும் சிவப்பு நிறமாக இருக்கும். அகச்சிவப்புக்கு அருகிலுள்ள பரந்த பலவீனமான உறிஞ்சுதல் 740 நானோமீட்டரில் காணப்படுகிறது. இச்சேர்மத்தின் காந்தத் தருணம் ஒழுங்கற்ற முறையில் குறைவாக உள்ளது.

நீர் அல்லது மெத்தனாலில் உள்ள இலித்தியம் அயோடைடு மற்றும் நிக்கல் அயோடைடு ஆகியவற்றின் கலவை [NiI4]2− அயனிகளை வளையஎக்சேன் -அமீன் கலவையாக பிரிக்கிறது. இக்கரைசல் இரத்த சிவப்பாக இருக்கும்.

வரலாறு
------

ஏற்கனவே 1909 ஆம் ஆண்டில் அசிட்டோனில் கரைக்கப்பட்ட நிக்கல் அயோடைடு மற்றும் சோடியம் அயோடைடு கலவையானது சிவப்பு நிறத்தைக் கொண்டிருப்பதை காம்பி கவனித்திருந்தார். இந்த சிவப்பு நிறம் டெட்ரா அயோடோநிக்கலேட்டு இருப்பதால் ஏற்பட்டதாகும்.

உப்புகள்
--------

[(C6H5)3CH3As]2NiI4 என்ற வாய்ப்பாட்டைக் கொண்ட பிசு-டிரைபீனைல்மெத்திலார்சோனியம் டெட்ரா அயோடோநிக்கலேட்டு உப்பு சிவப்பு நிறத்தில் உள்ளது. டிரைபீனைல்மெத்திலார்சோனியம் அயோடைடு சேர்மத்தையும் சூடான எத்தனாலில் கரைக்கப்பட்ட நிக்கல் அயோடைடையும் சேற்த்து வினைபுரியச் செய்வதால் இதை தயாரிக்கலாம். வீழ்படிவாக கிடைக்கும் சிவப்பு செதில்களை ஆல்ககால் குளிர்வதற்கு முன் வடிகட்ட வேண்டும், இல்லையெனில் விளைபொருள் சிதைந்துவிடும்.

பிசு(டெட்ராயெத்திலமோனியம்) டெட்ரா அயோடோநிக்கலேட்டின் மூலக்கூறு எடை 826.8135 ஆகும். இதன் சிஏஎசு எண் 13927-28-1.

1,2,6-டிரைமெத்தில்-பைராசினியம்-டெட்ரா அயோடோநிக்கலேட்டு சேர்மத்தின் சிஏஎசு எண் 88227-96-7 ஆகும்.

மேற்கோள்கள்
-----------

1. 1 2 3 4 5  Gill, Naida S.; Nyholm, R. S. (1959). "802. Complex halides of the transition metals. Part I. Tetrahedral nickel complexes". *Journal of the Chemical Society (Resumed)*: 3997. doi:10.1039/JR9590003997.
2. ↑  Hollebone, B. R. (1971). "Pseudo-halide complexes of transition metals. Part II. Spectra, structure, and nature of bonding". *Journal of the Chemical Society A: Inorganic, Physical, Theoretical*: 484. doi:10.1039/J19710000481.
3. ↑  Florence, T. M.; Farrar, Yvonne J. (July 1968). "Liquid-liquid extraction of nickel with long-chain amines from aqueous and nonaqueous halide media". *Analytical Chemistry* **40** (8): 1200–1206. doi:10.1021/ac60264a010.
4. ↑  "bis(tetraethylammonium) tetraiodonickelate". *webbook.nist.gov*. பார்க்கப்பட்ட நாள் 14 June 2016.
**போர் உலா** விடுதலைப்புலிகளின் அமைப்பில், பசீலன் பீரங்கிப் படைப்பிரிவில் பணிபுரிந்த கப்டன் மலரவன் (லியோ, காசிலிங்கம் விஜித்தன்) என்ற இளைஞனின் பயணக்குறிப்புகள் அடங்கிய ஒரு நாவல் ஆகும். இந் நாவல் 1990 இல் இடம் பெற்ற மாங்குளம் இராணுமுகாம் மீதான தாக்குதலின் அனுபவத்தையும், அந்த நேரத்தில் நடந்த களச்சூழலையும் அடிப்படையாகக் கொண்டு எழுதப்பட்டது. இதன் ஆங்கில மொழிபெயர்ப்பு பென்குயின் பதிப்பகத்தால் War Journey என்ற பெயரில் வெளியானது. தமிழில் ஐந்து தடவைகள் மீள்பதிப்பு செய்யப்பட்டது. போர் உலா இலங்கை இலக்கியப் பேரவையின் 1993 ஆம் ஆண்டுக்கான இலக்கியத் தேர்வில் சிறந்த நாவலுக்கான பரிசைப் பெற்றது. இலங்கையில் வெளியான சிறந்த நாவல்களுக்குள் ஒன்றாகவும் ஆய்வாளரினால் ஏற்றுக்கொள்ளப்பட்டது.

இந் நூலில், தமிழீழ விடுதலைப் புலிகளின் தாக்குதல்களுக்கு பின்னால் அவர்களால் மேற்கொள்ளப்பட்ட இரகசிய ஏற்பாடுகள், தாக்குதல் தொடர்பான தெளிவான விபரங்கள், போரில் ஏற்பட்ட தாங்க முடியாத இழப்புக்கள், போரில் சந்தித்த கடினங்கள், தமிழ் மக்களுடன் ஏற்பட்ட சில முரண்பாடுகள், தற்கொலைத் தாக்குதல்கள் போன்ற பல்வேறு விடயங்கள் பதிவு செய்யப்பட்டுள்ளன.

வெளி இணைப்புகள்
---------------

* புத்தகக் காட்சியில் தேடுவோம் புதையலை! - ந.வினோத்குமார்
* போர் உலா நூல் Pdf

மேற்சான்றுகள்
-------------

1. ↑
**தலைக்கு ஊத்தல்** (*Thalaikoothal*) அல்லது **தலைக்கூத்தல்** என்பது தமிழ்நாட்டின், தென்மாவட்டங்களில் முதியவர்களை தலைக்குக் குளிப்பாட்டி கொலை செய்யும் முறையைக் குறிக்கிறது. கரூர், திண்டுக்கல், விருதுநகர் போன்ற மாவட்டங்களில் இம்முறை காணப்படுகிறது. இதனை குளிப்பாட்டி விடுதல் என்றும் அழைப்பர்.

தலைக்கூத்தல் சடங்கு முறை
------------------------

தலைக்கூத்தல் சடங்கு செய்யும் முன்பு குடும்பத்துள்ள முக்கியமான நபர்கள் (பெரும்பாலும் இரவில்) ஒன்றுகூடுவார்கள். அவர்கள் அனைவரிடமும் கருத்து கேட்கப்படும், வயதான பெற்றோர் என்றால் மகன்கள், மகள்கள், மருமகன்கள், மருமகள்களிடம் சம்மதம் பெறுவார்கள். ஒருமித்த கருத்தை எட்டி தலைக்கூத்தலுக்கு சம்மதம் என்றால் மட்டுமே இந்த சடங்கு நடைபெறும்.

குடும்பத்துக்கு பாரமாகக் கருதப்படும் முதியவர்கள் அதிகாலையில் எண்ணெய் தேய்த்துக் குளிப்பாட்டப்படுவர். பின்பு நாள் முழுவதும் அவர்களுக்கு அதிக அளவில் இளநீர் குடிக்கத் தரப்படும், அப்போது எதிர்ப்பு சக்தி குறைவாகக் கொண்ட முதியவர்களுக்கு, இதனால் கடுமையான காய்ச்சல், வலிப்பு, சிறுநீரகச் செயலிழப்பு ஏற்பட்டு ஓரிரு நாட்களில் இறப்பு ஏற்படும்.

இச்செயல் இந்தியாவில் சட்டத்துக்குப் புறம்பானது. சில நேரங்களில் தலைக்கு ஊத்துவதற்கு பதிலாக குளிர்ந்த பால் தருவது, நஞ்சு ஊசி போடுவது போன்ற செயல்களின் மூலம் முதியவர்கள் கொலை செய்யப்படுவர். பெரும்பாலும் முதியவர்களின் உறவினர்களின் அனுமதியோடு அல்லது உறவினர்களாலேயே இக்கொலைகள் நடத்தப்படுகின்றன.

உண்மைச் சம்பவம்
---------------

2010 ஆம் ஆண்டு தலைக்கு ஊத்தலில் இருந்து தப்பித்த ஒரு 80 வயது முதியவர் தனது உறவினர் வீட்டில் தஞ்சம் புகுந்தார். இந்த சம்பவம் மாவட்ட நிருவாகம் மற்றும் ஊடகங்களின் கவனத்தை ஈர்த்ததால், இந்த முறை பற்றி பரவலாகச் செய்திகள் வெளியாகின. இந்த நிகழ்வுகளைத் தடுக்க மாவட்ட நிருவாகம் நடவடிக்கைகள் எடுத்தது.

திரைப்படங்களில்
---------------

* தலைக்கூத்தலை கதை களமாக கொண்டு பிரியா கிருஷ்ணசாமி இயக்கத்தில் வெளிவந்த பாரம் திரைப்படம் 2019 இல் சிறந்த தமிழ்ப் படத்துக்கான தேசிய விருதை வென்றது.
* ஜெயப்பிரகாஷ் ராதாகிருஷ்ணன் இயக்கத்தில் சமுத்திரக்கனி, வசுந்தரா, கதிர், கதநந்தி ஆகியோரின் நடிப்பில் 2023 இல் தலைக்கூத்தல் திரைப்படம் வெளியானது.

மேற்கோள்கள்
-----------

1. ↑  "After thalaikoothal scare, 80-year-old fights back". Deccan Chronicle. June 15th, 2010 இம் மூலத்தில் இருந்து 2010-11-18 அன்று. பரணிடப்பட்டது.. .
2. ↑  "Mother, shall I put you to sleep?". Tehelka Magazine. Vol 7, Issue 46, Dated November 20, 2010. Archived from the original on 8 செப்டம்பர் 2012. பார்க்கப்பட்ட நாள் 20 ஜனவரி 2012. `{{cite web}}`: Check date values in: `|access-date=`, `|date=`, and `|archive-date=` (help)
3. ↑  "No mercy killing, this". *The Hindu*. 20 March 2010. . 
[*தொடர்பிழந்த இணைப்பு*]
4. ↑  "‘Mercy killing’ in TN villages". *Deccan Chronicle*. January 26th, 2010 இம் மூலத்தில் இருந்து 2016-01-15 அன்று. பரணிடப்பட்டது.. .
5. ↑
**சவரக்கத்தி மீன்** விலங்கியல் பெயர் அயோலிஸ்கஸ் ஸ்ட்ரிகேட்டஸ் (Aeoliscus strigatus) ஆகும். இந்த மீன் சிங்க்நேத்திபோர்ம்ஸ் எனப்படும் துறையினை சார்ந்தது. இந்த மீன் சென்ட்ரிஸிடே குடும்பத்தினையும் சென்றிசினே துணைக்குடும்பத்தினையும் சார்ந்தது .

உடலமைப்பு
---------

சவரக்கத்தி மீன்கள் நீண்ட குறுகிய உடலமைப்பை பெற்றுள்ளன. இந்த மீன் 15 செமீ (5.9 அங்குலம்) நீளம் உடைய ஒரு சிறிய மீன் ஆகும். இந்த சவரக்கத்தி மீன் தலைகீழ் இடம்பெயர்வு என்ற சிறப்புப் பண்பினை பெற்றுள்ளது. அதாவது நீரின் அடிப்பக்கத்தை நோக்கி மீனின் தலை இருப்பது போல இடம்பெயர்தல் ஆகும்.

வாழிடம்
-------

சவரக்கத்தி மீன் கடற்புற்கள் மற்றும் பவளப்பாறைகளின் ஊடே பொதுவாக காணப்படும். மேலும், கடல் முள்ளெலி காணப்படும் இடங்களில் அதன் ஊடே காணப்படுகிறது.

உணவூட்டம்
---------

சவரக்கத்தி மீன் சிறிய இறால் மற்றும் சிறிய முதுகெலும்பிகள் ஆகியனவற்றை முக்கிய உணவாக எடுத்துக் கொள்கின்றன. இந்த மீன் மிதவைப் பிராணிகளினையும் உணவாக உட்கொள்கின்றன. கடல் முள்ளெலி மற்ற விலங்கினங்களால் தாக்கப்படும் பொழுது இந்த சவரக்கத்தி மீன் அதன் முட்களிகளில் ஒளிந்து சிறிய உயிரினங்களை உண்டு வாழ்கிறது.

மேற்கோள்கள்
-----------

1. Fish portal ITIS Standard Report Page: Aeoliscus strigatus
2. Ecology Summary - Aeoliscus strigatus
3. Kuiter, Rudie.Seahorses and their relatives.Aquatic Photographics,2009,p304.ISBN 9780977537211
4. Ewald Lieske & Robert Myers. Coral reef fishes. Princeton Univiversity Press,1995, p 15. ISBN 0691004811
5.Aeoliscus strigatus - Jointed Razorfish - Discover Life

1. ↑  ITIS Standard Report Page: Aeoliscus strigatus
**அம்பாதி இக்கவம்மா (Ambadi Ikkavamma)** இந்தியாவின் கேரள மாநிலத்தைச் சேர்ந்த ஒரு மலையாள மொழி எழுத்தாளர் மற்றும் மொழிபெயர்ப்பாளர் ஆவார். மலையாளத்தைத் தவிர, ஆங்கிலம், இந்தி மற்றும் சமசுகிருத மொழி இலக்கியங்களிலும் இவர் நன்கு தேர்ச்சி பெற்றிருந்தார்.

வாழ்க்கை மற்றும் தொழில்
-----------------------

1898 ஆம் ஆண்டு சனவரி மாதம் 12 ஆம் தேதியன்று அம்பாதி இல்லத்தைச் சேர்ந்த நானியம்மா மற்றும் கொச்சு கோவிந்த மேனன் ஆகியோரின் மகளாக இக்கவம்மா திருப்பூணித்துறையில் பிறந்தார். தனது ஆரம்பக் கல்வியை திருப்பூணித்துறையில் முடித்து, உயர்நிலைப் பள்ளிக் கல்வியை புனித தெரசா கன்னியர்மடப் பள்ளியில் முடித்தார்.. நீண்ட காலம் ஆசிரியராக பணியாற்றிய இக்கவம்மா, ஓர் இசைக் கலைஞராகவும் இருந்தார். இவரது படைப்புகளில் பெரும்பாலானவை பிற மொழிகளிலிருந்து மொழிபெயர்க்கப்பட்டவையாகும்.. *அனசக்தி யோகா* மற்றும் ஒரு தந்தை தனது மகளுக்கு எழுதிய கடிதங்கள் (சவகர்லால் நேரு) போன்றவை அவற்றில் முக்கியமானவையாகும்.. பாலகதைகள் (குழந்தைகளின் கதைகள்) என்ற தலைப்பில் இவர் எழுதிய படைப்புக்கு 1956 ஆம் ஆண்டில் இந்திய அரசு குழந்தைகள் இலக்கிய விருது வழங்கி சிறப்பித்தது.

மேற்கோள்கள்
-----------

1. ↑  Cummār, Ṭi Eṃ (1964) (in ml). *ഭാഷാഗദ്യസാഹിത്യ ചരിത്രം*. Vitaraṇaṃ. .
2. ↑  സർ\_വവിജ്ഞാനകോശം, വാല്യം 3, പേജ് 576; സ്റ്റേറ്റ് ഇൻസ്റ്റിറ്റ്യൂട്ട് ഓഫ് എൻസൈക്ലോപീഡിക് പബ്ലിക്കേഷൻസ്. TVM.
3. ↑  "അമ്പാടിഇക്കാവമ്മ - Mathrubhumi Books". 2012-01-29. Archived from the original on 29 January 2012. பார்க்கப்பட்ட நாள் 2023-05-21.
**தாத்தையங்கார்பேட்டை காசிவிஸ்வநாதர் கோயில்** தமிழ்நாட்டில் திருச்சிராப்பள்ளி மாவட்டம், தாத்தையங்கார்பேட்டை என்னும் ஊரில் அமைந்துள்ள சிவன் கோயிலாகும். இங்கு பஞ்சமுக பைரவர் சன்னதி இருப்பது சிறப்பு

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காசிவிஸ்வநாதர், விசாலாட்சி சன்னதிகளும், விநாயகர், முருகன், துர்க்கை, தட்சிணாமூர்த்தி உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் நான்கு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. ஆடி மாதம் ஆடி கிருத்திகை முக்கிய திருவிழாவாக நடைபெறுகிறது. பங்குனி மாதம் பங்குனி உத்திரம் திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**அம்பெல்** அல்லது **குடை மஞ்சரி**யில் மையத்தண்டு தனித்தோ கிளைத்தோ காணப்படலாம். ஆனால் மஞ்சரித்தண்டின் செங்குத்தான வளர்ச்சி திடீரென்று தடைபட்டு, நுனியில் கொத்தான பூவடிச்செதில்கள் தோன்றுகின்றன. இவை வட்டப்பூவடிச்செதில்கள் (இன்வலுகர் ஆப் பிராக்ட்சு) எனப்படும். இவற்றின் கோணங்களிலிருந்து ஒரே நீளமுள்ள காம்புடைய மலர்கள் குடை போன்ற அமைப்பில் தோன்றுகின்றன. எடுத்துக்காட்டு - அல்லியம் சீபா (வெங்காயம்)

கூட்டு அம்பெல்
--------------

அம்பெல் அல்லது குடை மஞ்சரியின் மையத்தண்டு கிளைத்து ஒவ்வொரு கிளையின் நுனியிலும் ஒரு அம்பெல் மஞ்சரி காணப்பட்டால் அது கூட்டு அம்பெல் எனப்படும். எடுத்துக்காட்டு-டாகசு கரோட்டா(காரட்)

படங்கள்
-------

* எளிய அம்பெல் பேட்சியா சப்போனிகா (அரேலியேசி)எளிய அம்பெல் பேட்சியா சப்போனிகா (அரேலியேசி)
* கூட்டு அம்பெல் எம்லாக் பார்சுலி, கோனியோசெலினம் பசிபிகம் (ஏபியேசி)கூட்டு அம்பெல் எம்லாக் பார்சுலி, கோனியோசெலினம் பசிபிகம் (ஏபியேசி)
* கூட்டு அம்பெல் (கேரட்) , டாகசு கரோடா (ஏபியேசி)கூட்டு அம்பெல் (கேரட்) , டாகசு கரோடா (ஏபியேசி)

மேற்கோள்கள்
-----------

1. ↑  umbel etymology
2. ↑   *மேல்நிலை முதலாம் ஆண்டு உயிரியல் தாவரவியல்*. சென்னை: தமிழ்நாட்டுப் பாடநுால் கழகம். 2011. பக். 126.
**நிக்கல் பிசு(இருமெத்தில்யிருதயோகார்பமேட்டு)** *(Nickel bis(dimethyldithiocarbamate))* என்பது Ni(S2CNMe2)2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இவ்வாய்ப்பாட்டிலுள்ள Me என்பது மெத்தில் தொகுதியைக் குறிக்கிறது. நிக்கல் பிசு (டைமெத்தில்டைதயோகார்பமேட்டு) என்ற பெயராலும் இதை அழைக்கிறார்கள். நிக்கலும் இருமெத்தில்யிருதயோகார்பமேட்டும் சேர்ந்து உருவாகும் ஒருங்கிணைவுச் சேர்மமாகவும் இது கருதப்படுகிறது. அதிக அளவு நிக்கல்(II) அயனியின் பிசு(ஈரால்கைல்யிருதயோகார்பமேட்டு) சேர்மங்களுக்கு இதுவொரு முன்மாதிரி சேர்மமாகும். மேலும் இது பல்வேறு மாறுபட்ட கரிமப் பொருள்களைக் கொண்டுள்ளது, அவை அனைத்தும் ஒரே மாதிரியான கட்டமைப்புகளைக் கொண்டுள்ளன. பூஞ்சைக் கொல்லியாக நிக்கல் பிசு (இருமெத்தில்யிருதயோகார்பமேட்டு) சந்தைப்படுத்தப்படுகிறது. இதனுடன் தொடர்புடைய அணைவுச் சேர்மங்கள் பலபடிகளில் நிலைநிறுத்திகளாகப் பயன்படுகின்றன  .

தயாரிப்பும் கட்டமைப்பும்
------------------------

நிக்கல்(II) மற்றும் இருமெத்தில்யிருதயோகார்பமேட்டு உப்புகளின் நீர்த்த கரைசல்களைச் சேர்க்கும்போது கருப்பு நிற வீழ்படிவாக நிக்கல் பிசு (இருமெத்தில்யிருதயோகார்பமேட்டு) உருவாகிறது. கட்டமைப்பு மற்றும் பிணைப்பைப் பொறுத்த அளவில் நிக்கல் சதுரத்தள கட்டமைப்பில் காணப்படுகிறது. இந்த அணைவுச் சேர்மம் டயாகாந்தப்பண்பு கொண்டதாகவும் உள்ளது .

மேற்கோள்கள்
-----------

1. ↑  Rüdiger Schubart (2000). "Dithiocarbamic Acid and Derivatives". *Ullmann's Encyclopedia of Industrial Chemistry*.  Wiley-VCH. DOI:10.1002/14356007.a09\_001.
2. ↑  D. Coucouvanis. "The Chemistry of the Dithioacid and 1,1-Dithiolate Complexes". *Progress in Inorganic Chemistry* **11**: 233–371. doi:10.1002/9780470166123.ch4.
**மெய்க்கருவுயிரி** (Eukaryote) எனப்படுவது, மென்சவ்வுகளால் சூழப்பட்ட சிக்கலான அமைப்புக்களைக் கொண்ட உயிரணுக்களாலான உயிரினம் ஆகும். இது நிலைக்கருவிலி உயிரினங்களிலிருந்து வேறுபடுவது முக்கியமாக மரபணு அல்லது பாரம்பரியப் பொருளைக் கொண்டிருக்கும் நிலையான கருவையும், அதனை மூடியுள்ள கருமென்சவ்வையும் கொண்டிருப்பதனால் ஆகும். அனேகமான மெய்க்கருவுயிரிகள் மென்சவ்வால் மூடப்பட்ட இழைமணிகள், பசுங்கனிகம் அல்லது பச்சைய உருமணிகள், கொல்கி உபகரணங்கள் போன்ற நுண்ணுறுப்புக்களைக் கொண்டிருக்கும். தாவரங்கள், விலங்குகள், பூஞ்சைகள் போன்ற பல்கல உயிரினங்கள் யாவும் பொதுவாக இவ்வகை மெய்க்கருவுயிரிகளேயாகும்.

கலத்தின் கட்டமைப்பு அம்சங்கள்
-----------------------------

மெய்க்கருவுயிரி கலமானது நிலைக்கருவிலி கலத்தை விட அளவில் பெரியது. மெய்க்கருவுயிரி கலத்தில் ஓர் கரு (கலத்தின் அனுசேபத் தொழிற்பாடுகளைக் கட்டுப்படுத்தும் அலகு) காணப்படும். எனினும் நிலைக்கருவிலி கலத்தில் கரு மென்சவ்வு அற்ற ஓர் போலியான கரு போன்ற DNA திரள் மாத்திரமே காணப்படும்.அத்தோடு மெய்க்கருவுயிரி கலத்தில் மாத்திரமே நுண்ணுறுப்புகள் காணப்படும்.

மெய்க்கருவுயிரி கலங்களுக்கிடையிலான வித்தியாசங்கள்
-------------------------------------------------

மெய்க்கருவுயிரி கலங்களை இலகுவான பயன்பாட்டுக்காக தாவரக் கலம், விலங்குக் கலம் எனப் பிரித்து நோக்கலாம்.

### விலங்குக் கலம்

ஒரு விலங்குக் கலமொன்றின் கட்டமைப்பு
விலங்குக் கலத்தில் பச்சையவுருமணியோ, கலச்சுவரோ காணப்படுவதில்லை. இதில் சிறிய தற்காலிகமான புன்வெற்றிடங்களே இருக்கும். இதில் கலச்சுவர் இல்லாததால் இதனால் எந்த வடிவத்தையும் அடைய முடியும். உதாரணமாக மனித வெண்குருதிக் கலங்கள் ஏனைய நோயை ஏற்படுத்தும் கலங்களை விழுங்க முடியும். மனித உடலில் மாத்திரம் 210க்கும் மேற்பட்ட கலவகைகள் உள்ளன.

### தாவரக் கலம்

ஒரு தாவரக் கலமொன்றின் கட்டமைப்பு
தாவரக் கலங்கள் கரு உள்ள கலங்களாகும். எனவே இவை மெய்க்கருவுயிரி கலங்களாகும். இவற்றில் ஒளித்தொகுப்புக்குத் தேவையான பச்சையம் காணப்படுவது ஒரு சிறப்பம்சமாகும். இவற்றில் விலங்குக் கலங்களில் காணப்படாத பல விசேட அமைப்புக்கள் உள்ளன:

* கலத்தின் மத்தியில் உள்ள பெரிய புன்வெற்றிடம்.
* செல்லுலோஸ், அரைசெல்லுலோஸ் மற்றும் பெக்டின் ஆல் அக்கப்பட்ட கலச்சுவர். விலங்குக் கலத்தில் இவ்வாறானதொரு அமைப்பு காணப்படுவதில்லை. பூஞ்சையின் கலச்சுவர் கைடினால் ஆனதென்பதால் தாவரக் கலத்திலிருந்து பூஞ்சையின் கலம் வேறுபடும்.
* ஒளித்தொகுப்புக்காக விசேடமாக தாவரக் கலத்தில் பச்சையவுருமணி இருக்கும்.

அடிக்குறிப்புகள்
----------------

1. ↑
2. ↑
3. ↑
4. ↑
5. ↑  Youngson, Robert M. (2006). *Collins Dictionary of Human Biology*. Glasgow: HarperCollins. பன்னாட்டுத் தரப்புத்தக எண்:0-00-722134-7. .
6. ↑  Nelson, David L.; Cox, Michael M. (2005). *Lehninger Principles of Biochemistry* (4th ). New York: W.H. Freeman. பன்னாட்டுத் தரப்புத்தக எண்:0716743396. .
7. ↑  Martin, E.A. தொகுப்பாசிரியர் (1983). *Macmillan Dictionary of Life Sciences* (2nd ). London: Macmillan Press. பன்னாட்டுத் தரப்புத்தக எண்:0-333-34867-2. .
அசைவு செடி

### வகைப்பாடு

தாவரவியல் பெயர் : *டெஸ்மோடியம் கைரான்ஸ்* **Desmodium gyrans**

குடும்பம்  : **லெகுமின்னேசே** (Leguminosae)

### இதரப் பெயர்

* **தந்திச் செடி** (Telegrap Plant)

செடியின் அமைவு
--------------

டெஸ்மோடியம் கைரான்ஸ்
இச்செடி 2 முதல் 4 அடி உயரம் வளரக் கூடியது. கோடைக் காலத்தில் நன்கு வளர்ந்து ஒரு சிறு புதர் போல் ஆகிறது. இச்செடிக்கு சூட்டடுப்பில் வரும் அளவிற்கு வெப்பம் தேவைப்படுகிறது. இது 3 இலைகள் உள்ள கூட்டி கூட்டிலையுடையது. இதில் எந்த இலை மிகச்சிறியதோ அது சூரியனின் ஒளிக்கு ஏற்ப இலை நகர்கிறது. இது அனைத்துத் திசைகளிலும் நகர்கிறது. இப்படி நகர்வதால் இச்செடியை பலர் வளர்க்கின்றனர். இச்செடியில் இளம் ஊதா சிவப்பு மலர்கள் வருகிறது. இதனுடைய காய் தட்டையாகவும், ஒன்றோடு ஒன்று இணைந்து ஓடும் உடையது. இவை முதிர்ந்த பிறகு துண்டுத் துண்டாக உடைந்து விலங்குகள் துணி ஆகியவற்றில் ஒட்டிக்கொண்டுச் சென்று புதிய இடங்களில் விழுந்து முளைக்கிறது.

விதைகள்

காணப்படும் பகுதிகள்
-------------------

இச்செடி இலங்கை மற்றும் பிலிப்பைன் நாடுகளில் வளர்கிறது. இச்சாதியில் 170 இனச் செடிகள் உள்ளன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001



1. ↑   *சிறிதும் - பெரியதும்*. அறிவியல் வெளியீடு. .
**அனகா ஜெ. கோலத்** (*Anagha J. Kolath*) என்பவர் இந்தியாவின் கேரளாவைச் சேர்ந்த மலையாள மொழிக் கவிஞர் ஆவார். இவர் 2022 இல், சாகித்திய அகாதமியின் யுவ புரஸ்கார் விருதினைப் பெற்றார்.

சுயசரிதை
--------

அனகா ஜே. கோலத் 1994ஆம் ஆண்டு, கேரளாவின் கோட்டயம் மாவட்டத்தில் உள்ள பாலாவில் உள்ள கோலத் வீட்டில், வங்கி அதிகாரியான கே. என். ஜெயச்சந்திரன் மற்றும் பள்ளி ஆசிரியை பி. ஜி. சியாமளாதேவி ஆகியோரின் மூன்று மகள்களில் இளையவராகப் பிறந்தார்.

அனகா தனது ஆரம்பக் கல்வியைப் பாலா சக்தி விலாசம் என். எஸ். எஸ். பள்ளியில் பயின்றார். கிட்டாங்கூர் என். எஸ். எஸ். மேனிலைப் பள்ளியில் மேல் நிலைக் கல்வியில் தேர்ச்சி பெற்ற பிறகு, திருவனந்தபுரத்தில் உள்ள அரசு மகளிர் கல்லூரியில் ஆங்கிலத்தில் இளங்கலைப் பட்டம் பெற்றார். சங்கனாச்சேரி கல்லூரியில் முதுகலைப் பட்டப்படிப்பை முடித்த அனகா, மலையாளத்தில் முதுகலைப் படிப்பதற்காகக் கடப் பள்ளியில் பயின்றார்.

இலக்கிய வாழ்க்கை
----------------

இரண்டாம் வகுப்பில் படிக்கும் போது அனகா தனது முதல் கவிதையை எழுதினார். கவிதைகள் எழுதுவதோடு மட்டுமின்றி கவிதைகளை வாசிப்பதிலும் வல்லவர். சிறுவயதிலிருந்தே குருவாயூர் தேவஸ்தானம் நடத்தும் நாராயணீயம், பூந்தானம் பாராயணம் ஆகிய போட்டிகளில் பங்கேற்றுள்ளார். 2013-ல், குருவாயூர் கோவிலிலிருந்து இவருக்குச் சுவர்ண முத்திரை (தங்கப் பதக்கம்) வழங்கப்பட்டது. ஒரு முன்னணி மலையாள தொலைக்காட்சியில் கவிதை வாசிப்புப் போட்டியில் மூன்றாவது இடத்தையும் வென்றுள்ளார்.

வெளியீடுகள்
-----------

தன் கவிதைகளைத் தொகுத்து வெளியிடத் தயங்கிய அனகாவை கட்டாயப்படுத்தி கவிதையை வெளியிடச் செய்து அதற்குத் தேவையான உதவிகளைச் செய்தவர் எழுத்தாளர் கே.ஜெயக்குமார். சுமார் 30 கவிதைகள் *நான் அறிந்த காதல்* என்ற தலைப்பில் அனகாவின் முதல் கவிதைத் தொகுப்பாக 2014-ல் வெளியிடப்பட்டது. 51 கவிதைகளுடன் *காவ்யாமிர்தம்* என்ற கவிதைப் பாடல் ஒலித் தட்டாக வெளியிடப்பட்டுள்ளது. இவர் 2020-ல் சாகித்திய அகாதமியின் இணையவழி கவியரங்கில் (கவிதை விவாத மேடை) கலந்துகொண்டார்.

கவிதை மட்டுமின்றி, இதழ்கள் மற்றும் இணையத்தில் கதைகள் மற்றும் கட்டுரைகள் எழுதுவதில் அனகா தீவிரமாக உள்ளார்.

விருதுகளும் கௌரவங்களும்
-----------------------

சிறந்த கவிதைக்கான அனைத்திந்திய வானொலி யுவவாணி விருது, பன்னாட்டுத் தாய்மொழி தினம்-2014, அங்கணம் கவிதா விருது (2014) கல்லூரி மாணவர்களுக்கான கே. எம். சுகுமாரன் நினைவு விருது (2014) மற்றும் புனலூர் பாலன் கவிதை விருது (2020) உள்ளிட்ட பல விருதுகளை அனகா பெற்றுள்ளார். 2022-ல், இவர் தனது *மெழுகுத்திரிக்கு சுவந்தம் தீப்பெட்டி என்ற* கவிதைத் தொகுப்பிற்காகச் சாகித்திய அகாதமியின் யுவ புரஸ்கார் விருது பெற்றார்.

மேற்கோள்கள்
-----------

1. 1 2 3 4 5 6 7 8 9  Daily, Keralakaumudi. "അനഘയുടെ അക്ഷരങ്ങൾ". *Keralakaumudi Daily* (in மலையாளம்). பார்க்கப்பட்ட நாள் 2022-08-24.
2. 1 2 3  "കഥാകൃത്ത് സേതുവിനും കവി അനഘ ജെ കോലത്തിനും കേന്ദ്ര സാഹിത്യ അക്കാദമി പുരസ്‌കാരം » Newsthen" (in மலையாளம்). 2022-08-24. பார்க்கப்பட்ட நாள் 2022-08-25.
3. ↑  "A little wordsmith par excellence - Times of India". *The Times of India* (in ஆங்கிலம்). பார்க்கப்பட்ட நாள் 2022-08-24.
4. ↑  "പുനലൂർ ബാലൻ പുരസ്‌കാരം" (in மலையாளம்). பார்க்கப்பட்ட நாள் 2022-08-24.
5. ↑  "On write path". *The New Indian Express*. பார்க்கப்பட்ட நாள் 2022-08-24.
6. ↑  "Malayalam writers Sethu, Anagha J Kolath bag Sahitya Akademi awards". *OnManorama*. பார்க்கப்பட்ட நாள் 2022-08-24.
கணுக்களையும் இடைக்கணுக்களையும், இலைக்காம்பையும் காட்டும் தாவரத் தண்டு
 இந்த தரைக்கு மேலமைந்த *பாலிகோணம்* தாவரத் தண்டு, இலைகள் உதிர்ந்த நிலையில், கணுக்களில் இருந்து விழுதுகள் முளைத்தல்.
**தண்டு** (*stem*) அல்லது **தாவரத்தண்டு** கலன்றாவரத்தின் இரு முதன்மை கட்டமைப்பு அச்சுக்களில் ஒன்றாகும்; மற்றது வேராகும். பொதுவாகத் தண்டு கணுக்களாகவும் கணுவிடைகளாகவும் பிரிக்கப்படுகின்றன. கணுக்கள் இலைகளாகவும், வேர்களாகவும், மற்றத் தண்டுகளாகவும், அல்லது பூக்களாகவும் (பூந்துணர்கள்) வளர்கின்ற தளிர்களைத் தாங்குகின்றன; கணுவிடைகள் ஒரு கணுவை மற்றொன்றிலிருந்து பிரிக்கின்றன. பெரும்பாலானத் தாவரங்களில் தண்டுகள் நிலப்பரப்பிற்கு மேலாக உள்ளன; நிலத்திற்கு அடியில் தண்டுள்ளத் தாவரங்களும் உள்ளன.

தண்டுகள் நான்கு பணிகளைச் செய்கின்றன:

* இலைகள், மலர்கள் மற்றும் பழங்களுக்கு ஆதரவும் உயரமும் தருகின்றன. தண்டுகள் இலைகளை ஒளியை நோக்கி வைக்கின்றன. தாவரத்தின் பூக்களும் கனிகளும் வைக்கப்பட இடமளிக்கின்றன.
* காழ் மற்றும் உரியம் மூலம் வேர்களுக்கும் குருத்துக்களுக்கும் நீர்மத்தை கொண்டு செல்கின்றன.
* ஊட்டச்சத்து சேகரிப்பு
* புதிய உயிருள்ளத் திசு தயாரிப்பு. தாவரத் திசுவின் வாழ்நாள், பொதுவாக, ஒன்றிலிருந்து மூன்றாண்டுகளாகும். தண்டுகளிலுள்ள பிரியிழையங்கள் ஆண்டுதோறும் புதிய உயிருள்ள திசுக்களை உருவாக்குகின்றன.

தண்டில் ஒளிச்சேர்க்கை
---------------------

குறிப்பிட்ட தாவரங்கள் ஓளிச்சேர்க்கையை தட்டையான தண்டுப் பகுதியின் வழி செய்கின்றன. இலையின் தொழிலை தண்டு செய்வதின் காரணமாக இவ்வமைப்பை "இலை தொழில் தண்டு" என்கிறோம்.

சப்பை தண்டு
-----------

சப்பை தண்டும் இலைதொழில் தண்டும் ஒன்றன்று. சப்பை தண்டு வரையறுக்கப்பட்ட வளர்ச்சியை உடையது. இவை ஒன்று அல்லது இரண்டு கணுஇடை மட்டும் கொண்டதாக வளரும்.
எடுத்துக்காட்டு:

1. இரணகள்ளி[Bryophyllum Kalanchoe]
2. தண்ணீர்விட்டான்[Asparagus]

மேற்கோள்கள்
-----------

1. ↑  Raven, Peter H. Ray Franklin Evert, and Helena Curtis. 1981. *Biology of plants.* New York, N.Y.: Worth Publishers.ISBN 0-87901-132-7

மேலும் படிக்க
-------------

* Speck, T.; Burgert, I. (2011). "Plant Stems: Functional Design and Mechanics". *Annual Review of Materials Research* **41**: 169–193. doi:10.1146/annurev-matsci-062910-100425. Bibcode: 2011AnRMS..41..169S.

வெளி இணைப்புகள்
---------------

* பொதுவகத்தில் தாவரத்தண்டு பற்றிய ஊடகங்கள்
**பிங்குவிய்குலா**

### வகைப்பாடு

**பிங்குவிய்குலா** Pinguicula இத்தாவரம் லென்டிபுளேரேசியேயீ (Lentibulariaceae) என்னும் குடும்பத்தைச் சார்ந்தது. இச்செடிகள் ஈரம் நிறைந்த சதுப்பு பகுதிகளில் நன்கு வளர்கிறது. இச்செடிகள் தரையை ஒட்டி வளர்கின்றன. ரோஜாவின் இதழடுக்கு போல் இலைகள் அமைந்துள்ளன. இச்செடியில் சல்லி வர்கள் மட்டுமே இருக்கின்றன.

### உணவு ஊட்டமுறை

இந்த தாவரங்கள் பூச்சிகளைப் பிடிக்கப் பின்பற்றும் முறைகள் மிகவும் வியப்பானவை. 
ஈ-யின் தொந்தரவைக் குறைக்க அதை பிடிப்பதற்கு பயன்படுத்தும் பசை காகிதத்தைப் போன்ற (Fly paper) இலைகளைப் பெற்றுள்ளன.
இச்செடியின் இலைகள் கொத்துக் கொத்தாக உள்ளன. இலைப்பரப்பு முழுவதும் பசைப் பொருளைச் சுரக்கும் காம்புள்ள சுரப்பி முடிகள் உள்ளன. பூச்சிகள் பசையால் கவரப்படுகின்றன. பூச்சிகள் இலைப் பரப்பில் வந்து அமரும்பொழுது பசையில் பூச்சி ஒட்டிக்கொள்கிறது. மீண்டும் பூச்சியால் பறக்க முடிவதில்லை. இலையின் விளிம்புகள் உள்நோக்கி சுருண்டு பூச்சியை சிறைப்படுத்துகிறது. பிறகு பூச்சிகள் செரிக்கப்படுகிறது. பூச்சிகள் செரிக்கப்படுகிறது. பூச்சகள் செரிக்கப்பட்ட பின்னர் இலை மீண்டும் மெல்லத் திறந்து கொள்கிறது.

### இலையின் அமைப்பு

இலையின் மேல் பரப்பில் இரண்டு வகையான சுரப்பி முடிகள் உள்ளன. ஒன்று ஜீரண சுரப்பிகள். இது இரண்டு செல்கள் கொண்ட காம்பும், 8 செல்கள் கொண்ட தலைப்பகுதியும் உடையது. மற்றொன்று பசைப் பொருளைச் சுரக்கும் முடிகள் இது நீண்ட காம்பும், குடை போன்ற தலையும் கொண்டது.
இலையின் மீது பசை பொருளைச் சுரக்கும் செல்கள் அதிகப்படியான பசையை சுரக்கின்றன. இதனால் கவரப்பட்ட பூச்சிகள் இலையின் மீது வந்து உட்கார்கிறது. இதனால் பூச்சி பசையில் ஒட்டிக் கொள்கிறது. பூச்சிகள் அமர்ந்த உணர்வால் இலையின் விளிம்பு உள்நோக்கி சுருண்டு பூச்சியை சிறை பிடிக்கிறது. பிறகு செரிமான சுரப்பிகள் செரிப்பு நீரை சுரந்து பூச்சியை செரிக்கிறது.

### காணப்படும் பகுதிகள்

இச்செடிகள் மெக்சிகோ, தென் அமெரிக்கா, ஜப்பான் மற்றும் ஐரோப்பாவில் வளர்கிறது.

இந்த இனத்தில் சுமார் 30 முதல் 40 வகை தாவரங்கள் உள்ளன. இச்செடிகளை பசைகாகிதச் செடி (Fly paper plant and butterwort) என்று அழைப்பார்கள். இவ்வினச் செடிகளை வீடுகளில் வளர்ப்பதில்லை. பூங்காவில் மட்டுமே வளர்க்கிறார்கள்.இது 
அழிந்து வரும் தாவரம் ஆகும்

### மேற்கோள்கள்

| 1 || அதிசய தாவரங்கள் || அறிவியல் வெளியீடு || மார்ச் 2000

| 2 || அதிசய தாவரங்களும் அற்புத தகவல்களும் || சாரதா பதிப்பகம் || டிசம்பர் 2002

| 3|| சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**சர் தாரக்நாத் பாலித் (Sir Taraknath Palit)** (1831 – 1914) இவர் மேற்கு வங்கத்தைச் சேர்ந்த இந்திய வழக்கறிஞராகவும், தொண்டு நடவடிக்கைகளில் ஈடுபடுபவராகவும் இருந்தார். மேலும், பிரிவினையின் போது சுதேசி இயக்கத்துடன் தொடர்பிலிருந்தார். கொல்கத்தா பல்கலைக்கழகம் மற்றும் ஜாதவ்பூர் பல்கலைக்கழகம் ஆகியவை நிறுவப்பட்டதன் பின்னணியில் இருந்த முக்கிய நபர்களில் இவரும் ஒருவராவார்.

ஆரம்ப கால வாழ்க்கை
------------------

தாரக்நாத் 1831ஆம் ஆண்டில் கொல்கத்தாவில் செல்வந்தரான காளிசங்கர் பாலித்தின் ஒரே மகனாகப் பிறந்தார். இவர் மேற்கு வங்காளத்தின் ஹூக்லி மாவட்டத்தின் அமர்பூரில் வளர்க்கப்பட்டார்.

கல்வி
-----

தாரக்நாத் கொல்கத்தாவின் இந்துப் பள்ளியில் கல்லூரியில் பட்டம் பெற்றார். பின்னர் இவர் இங்கிலாந்து சென்று சட்டம் பயின்றார். இவர் இங்கிலாந்தில் தங்கியிருந்தபோது, முதல் அசாமி பட்டதாரியும் மற்றும் இந்திய ஆட்சிப்பணியாளருமான அனுந்தராம் போராவுடன் தொடர்பிலிருந்தார்.

தொழில்
------

1871ஆம் ஆண்டில், தாரக்நாத் இந்தியாவுக்குத் திரும்பி ஒரு சட்டப் பயிற்சியை மேற்கொண்டார்.

தொண்டு நடவடிக்கைகள்
-------------------

இந்தியாவின் தேசிய கல்வி அமைப்பி நிறுவுவதில் தாரக்நாத் பாலித் முக்கிய பங்கு வகித்தார். "தேசியவாதம் மற்றும் தேசிய வளர்ச்சியின் உறுதியான ஆதரவாளரான இவர் கல்வியை தேசியமயமாக்க முயன்றார்."  மகாராஜா மணீந்திர சந்திர நந்தி, பூபேந்திர நாத் போசு, நில்ரதன் சிர்கார் மற்றும் ராஜ்பிகாரி கோசு ஆகியோருடன் இணைந்து சுதேசி இயக்கம் உச்சத்தில் இருக்கும்போது வங்காள தொழில்நுட்ப நிறுவனம் நிறுவப்பட்டதன் பின்னணியில் இருந்த முக்கிய நபர்களில் ஒருவராக இவர் இருந்தார். வங்காள தொழில்நுட்ப நிறுவனம்1906 சூலை 25 அன்று நிறுவப்பட்டது இது ஜாதவ்பூர் பல்கலைக்கழகத்தின் நேரடி முன்னோடியாகும்.

1912 சூன் மற்றும் அக்டோபர் மாதங்களில், கொல்கத்தா பல்கலைக்கழகத்திற்காக ரூ .1.5 மில்லியன் நன்கொடை அளித்தார். இவரது நன்கொடைகள் 1914 மார்ச் 27 அன்று அறிவியல் மற்றும் தொழில்நுட்ப பல்கலைக்கழகக் கல்லூரியை உருவாக்க உதவியது.

1913 சனவரி 1 அன்று இவருக்கு பிரிட்டிசு அரசாங்கத்திடமிருந்து *நைட்* பட்டம் வழங்கப்பட்டது.

இறப்பு
------

இவர் 1914 அக்டோபர் 3, அன்று இறந்தார்.

குறிப்புகள்
-----------

1. ↑  The law department building is now on the land donated by Taraknath Palit.
2. ↑  Along with Sir Rashbihari Ghosh, their cumulitive donation of nearly thirty seven and half lakhs of rupees formed the corpus for the creation of University College of Science and Technology. It is presently located at "Rashbehari Siksha Prangan" at 92, Acharya Prafulla Chandra Road, Kolkata and "Taraknath Palit Siksha Prangan" at 35, Ballygunge Circular Road, Kolkata.

மேற்கோள்கள்
-----------

1. 1 2  "Teachers oppose plan to hive off CU law wing". *The Telegraph (Calcutta)*.. பார்த்த நாள்: 9 June 2013.
2. 1 2 3 4 5  "Sir Taraknath Palit (1831–1914)". Hindu School. Archived from the original on 18 டிசம்பர் 2013. பார்க்கப்பட்ட நாள் 9 June 2013. `{{cite web}}`: Check date values in: `|archive-date=` (help)
3. ↑  Kumar, Deepak (1991). *Science and Empire: Essays in Indian Context, 1700–1947*. Anamika Pub & Distributors. பக். 135. பன்னாட்டுத் தரப்புத்தக எண்:9788185150192. .
4. 1 2  "History". Calcutta University. பார்க்கப்பட்ட நாள் 9 June 2013.
5. ↑  The London Gazette, 14 February 1913
6. ↑   *Banglapedia: National Encyclopedia of Bangladesh*. Asiatic Society of Bangladesh.
ஆர்யா கோபி
**ஆர்யா கோபி** (*Arya Gopi*) என்பவர் இந்தியாவைச் சேர்ந்த மலையாள மொழிக் கவிஞர் ஆவார். இவர் மலையாளத்தில் ஐந்து புத்தகங்களையும் ஆங்கிலத்தில் ஒரு புத்தகத்தையும் எழுதியுள்ளார்.

வாழ்க்கை
--------

பிரபல மலையாளக் கவிஞர் பி. கே. கோபி மற்றும் கோமளம் ஆகியோருக்கு மகளாக மார்ச் 28 அன்று பிறந்த ஆர்யா கோபி, இரண்டு மொழிகளில் ஐந்து புத்தகங்களை வெளியிட்டுள்ளார். இவை: மலகா மத்ஸ்யம் (கதைகள், 2003), ஜீவந்தே வாக்குகள் (கவிதைகள், 2006), ஓசெழுத்து (2020). கேரளாவில் இலக்கிய நிகழ்வுகளில் வழக்கமான முகம், கேந்திர/கேரள சாகித்திய அகாதமி, மாத்ருபூமி, மனோரமா, டி.சீ. புத்தகம் மற்றும் இந்து நாளிதழ்கள் உள்ளிட்ட பல்வேறு இணையம் மற்றும் காட்சி ஊடகம் நிகழ்ச்சிகளில் கவிதைகளை வாசித்துள்ளார். 

 மாணவர்களிடம் உரையாடும் ஆர்யா கோபி
முதுகலை ஆங்கில மொழி மற்றும் இலக்கியத்தில் முதல் தரத்தினை கோழிக்கோடு பல்கலைக்கழகத்தில் பெற்ற ஆர்யா இப்போது கோழிக்கோடு ஜாமோரின் குருவாயூரப்பன் கல்லூரியில் ஆங்கிலத்தில் உதவிப் பேராசிரியராக பணியாற்றுகிறார். இவர் தனது முனைவர் பட்டத்தை இந்தியா - மார்க் டுல்லியின் தேர்ந்தெடுக்கப்பட்ட படைப்புகளின் சமூக இலக்கிய பகுப்பாய்வு எனும் தலைப்பில் மேற்கொண்டு முடித்துள்ளார்.

தேர்ந்தெடுக்கப்பட்ட படைப்புகள்
------------------------------

* *ஓசெழுத்துகள்*, பேரக்கா புத்தகம், மலப்புறம், 2020
* *ஜீவந்தே வாக்குகள்* (கவிதைகள்) டிசி புத்தகம், கோட்டயம், 2006
* *மாலாகா மத்ஸ்யம்* (கதைகள்) பூர்ணா வெளியீடு, கோழிக்கூடு, 2003

விருதுகள் மற்றும் சாதனைகள்
--------------------------

ஆர்யா கேரள சாகித்திய அகாதமி கனகஸ்ரீ விருது, கேரள அரசின் இளைஞர் விருது, கேரள மாநில இளைஞர் நல வாரியம் சுவாமி விவேகானந்தா இளைஞர் பிரதிபா விருது, வைலோப்பிள்ளி விருது, ஓ.என்.வி. பன்னாடு இளைஞர் விருது, கக்கட் விருது, வி.டி.குமரன் ஆசிரியர் விருது உள்ளிட்ட பல விருதுகளையும் கௌரவங்களையும் பெற்றுள்ளார்.

மேற்கோள்கள்
-----------

1. ↑  "Arya Gopi | Exclusive Interview | Athmabhashanam | Manorama Online". *Manorama Online*.
2. ↑  "KLF – Speaker-2020 – Arya Gopi". Archived from the original on 2023-01-31. பார்க்கப்பட்ட நாள் 2023-04-02.
3. ↑  "Arya Gopi". பார்க்கப்பட்ட நாள் 2023-04-02.
4. ↑  "Shodhganga : a reservoir of Indian theses @ INFLIBNET".

* மலையாள மனோரமா மார்ச் 9, 2017 தேதியிட்டது, "யுவபிரதிபா புரஸ்கரம் ஆறு பெர்க்", மலையாள மனோரமா, 09-03-2017

வெளி இணைப்புகள்
---------------

* கொச்சி சர்வதேச புத்தக விழாவில் கவிதை ஓதுதல் (2015 வீடியோ)
* 
* http://timesofindia.indiatimes.com/city/thvenue/sugathakumari-bags-first-onv-literary-award/articleshow/58484998.cms
*
**கே. எஸ். நந்திதா** (*Nanditha K. S.*) என்பவர் இந்தியாவின் மலையாளம் மற்றும் ஆங்கிலத்தில் கவிதைகள் எழுதும் கேரளாவைச் சேர்ந்த கவிஞர் ஆவார். இவரது மரணத்திற்குப் பிறகு இவரது நாட்குறிப்பிலிருந்த இவரது கவிதைகள் தொகுப்பாக வெளியிடப்பட்டன.

வாழ்க்கை வரலாறு
---------------

நந்திதா மே 21, 1969 அன்று வயநாடு மாவட்டம் மடக்கிமலையில் சிறீதரன் மேனன் மற்றும் பிரபாவதி மேனனுக்கு மகளாகப் பிறந்தார். சலப்புரத்தில் உள்ள அரசு கணபதி மாதிரி பெண்கள் மேல்நிலைப் பள்ளியில் பள்ளிப் படிப்பிற்குப் பிறகு, ஜாமோரின் குருவாயூரப்பன் கல்லூரி, பாரூக் கல்லூரி, கோழிகோடு பல்கலைக்கழக ஆங்கிலத் துறை மற்றும் கொடைக்கானல், அன்னை தெரசா மகளிர் பல்கலைக்கழகம் ஆகியவற்றில் உயர் கல்வியை முடித்தார். இவர் வயநாடு முட்டில் முஸ்லிம் அனாதை இல்ல கலை மற்றும் அறிவியல் கல்லூரியில் ஆங்கில கவுரவ விரிவுரையாளராக பணியாற்றினார். முனைவர் பட்ட ஆய்வினை "தனிப்பட்ட சுதந்திரம் - ஒரு தடுமாற்றம்: கெயில் காட்வின் நாவல்களைக் குறிப்பிடுவதன் மூலம் பெண்மையின் இலட்சியங்களுக்கு அணுகுமுறை" என்ற தலைப்பில் ஆய்வு மேற்கொண்டார்.

கவிதைகள்
--------

1999 சனவரி 17 அன்று நந்திதா உயிரை மாய்த்துக் கொண்டார். இவர் இறந்த பிறகு, இவர் யாருடனும் பகிர்ந்து கொள்ளாத இவரது கவிதைகள் இவரது நாட்குறிப்பிலிருந்து இவருடைய பெற்றோர் கண்டுபிடித்தனர். மலையாள இலக்கிய விமர்சகர் எம். எம். பஷீரின் முயற்சியின் கீழ், 1985 முதல் 1993 வரையிலான காலகட்டத்தில் எழுதப்பட்ட இவரது கவிதைகளின் தொகுப்பு *நந்திதாயுடே கவிதைகள்* என்ற புத்தக வடிவில் வெளியிடப்பட்டது. புத்தகத்தின் முதல் பதிப்பு 2002-ல் வெளியிடப்பட்டது மற்றும் எட்டாவது பதிப்பு 2018-ல் வெளியிடப்பட்டது.

நந்திதாவின் கவிதைகளில் மரணமும் காதலும் பொதுவான கருப்பொருளாக இருந்தன. இவரது பெரும்பாலான கவிதைகள் மலையாளத்திலிருந்தாலும் ஆங்கிலத்திலும் எழுதினார். 2017-ல் வெளியான நந்திதா திரைப்படம் இவரது வாழ்வின் அடிப்படையிலானது.

மேற்கோள்கள்
-----------

1. 1 2  "നന്ദിത. കെ. എസ്". *Keralaliterature.com*. 11 February 2019.
2. 1 2 3  Soumya, Sahadevan; P. Nagaraj (2017-06-19). "An in-depth study on the life and works of K.S Nanditha". *Shanlax International Journal of English* **5** (3): 5–9. பன்னாட்டுத் தர தொடர் எண்:2320-2645. .
3. ↑  "നന്ദിതയുടെ കവിതകള്‍" (in ml). *Mathrubhumi* இம் மூலத்தில் இருந்து 2021-05-07 அன்று. பரணிடப்பட்டது.. .
4. 1 2  "Ormakalil Nanditha" (in Malayalam). Mathrubhumi. 1 Jan 2016. Archived from the original on 27 அக்டோபர் 2020. பார்க்கப்பட்ட நாள் 1 ஏப்ரல் 2023. `{{cite web}}`: Check date values in: `|access-date=` (help)CS1 maint: unrecognized language (link)
5. 1 2  The woman who loved death, Deccan Chronicle, 10 Oct 2017

வெளி இணைப்புகள்
---------------

* மலையாளத்தில் நந்திதா பற்றிய ஆவணப்படம்
**லோபமுத்ரா ஆர்.** (*Lopamudra R.*;பிறப்பு 26 ஏப்ரல் 1978) என்பவர் இந்தியக் கவிஞர் மற்றும் மலையாள மொழியில் **லோபா** என்ற புனைபெயருடன் எழுதும் மொழிபெயர்ப்பாளர் ஆவார். இவரது படைப்புகளில் *பரஸ்பரம்*, *வைக்கோல் பவ* ஆகியவை இலக்கிய விருதுகளை வென்றுள்ளன. இவர் 15 வயதில் கவிதைகள் எழுதத் தொடங்கினார். மேலும் 20 வயதில் இலக்கிய வட்டங்களில் நன்கு அறியப்பட்டார்.

வாழ்க்கை
--------

லோபமுத்ரா 1978ஆம் ஆண்டு ஏப்ரல் 26ஆம் தேதி ஆலப்புழையின் ஹரிபாடில் உள்ள ஆயபரம்பு ஊராட்சியில் முரளிதரன் மற்றும் ரேணுகா தம்பதியரின் மகளாகப் பிறந்தார். ஹரிகதா கலைஞரும் ஆசிரியருமான தனது தாத்தா ஆர். கே. கொட்டாரத்திடமிருந்து இவர் இலக்கியத் தொடர்பைப் பெற்றார். லோபா தனது 3 வயதில் தந்தையை இழந்தார்.

ஆங்கில இலக்கியத்தில் முதுகலை மற்றும் இளங்கலை கல்வியியல் படிப்பினை முடித்த பிறகு, லோபா தனது இலக்கியப் படைப்புகளில் அதிக கவனம் செலுத்தினார். இவர் மலையாளத்தில் பல கவிதைகளை எழுதியுள்ளார். பல கவிதைகளை ஆங்கிலத்திலிருந்து மலையாளத்திற்கு மொழிபெயர்த்துள்ளார். தற்போது திருச்சூரில் உள்ள அழகப்பா நகர் அரசு மேல்நிலைப் பள்ளியில் ஆங்கில ஆசிரியராக பணியாற்றுகிறார்.

கௌரவங்களும் விருதுகளும்
-----------------------

* 2017 - ஓ. வெ. விஜயன் நினைவு விருது, *வைக்கோல் பாவா* (கவிதைத் தொகுப்பு)

குறிப்பிடத்தக்க படைப்புகள்
--------------------------

* 2011 - *பரஸ்பரம்* - கவிதைத் தொகுப்பு
* 2015 - *வைக்கோல் பாவ* - கவிதைத் தொகுப்பு

மேற்கோள்கள்
-----------

1. ↑  "Malayalam literature lives on". *Decca Chronicle*. 2017-11-12. பார்க்கப்பட்ட நாள் 2021-07-29.
2. ↑  "Manorama Books". *Manorama*. 2020-07-21. பார்க்கப்பட்ட நாள் 2021-07-29.
3. ↑  "O.V. Vijayan Sahitya Puraskaram Winners List 2011 -2018". 10 July 2019.
4. ↑  "List of Important Malayalam Literature Award Winners | PSC Arivukal". *www.pscarivukal.com*.
5. 1 2  "About Author Lopa". *keralabookstore.com*.

வெளி இணைப்புகள்
---------------

* சிறந்த நடப்பு நிகழ்வுகள்
* மனோரமா ஆன்லைன்
* கேரள சாகித்ய அகாடமிக் விருது (PDF) பெற்றவர்
* மலையாளத்தில் இருந்து ஞானபீடம் விருது பெற்றவர்
**திக்கவரப்பு பட்டாபிராம ரெட்டி** (Tikkavarapu Pattabhirama Reddy) (19 பிப்ரவரி 1919 - 6 மே 2006) இந்தியத் திரைப்பட திரைக்கதை ஆசிரியரும், தயாரிப்பாளரும், இயக்குனரும், சமூக ஆர்வலரும், கவிஞரும் ஆவார். இவர் முக்கியமாக தெலுங்குத் திரைப்படத்துறையிலும், கன்னடத் திரைப்படத்துறையிலும் பணியாற்றினார்.

ரெட்டி தனது படைப்புகளுக்காக நான்கு தேசிய திரைப்பட விருதுகளைப் பெற்றுள்ளார். 1972ஆம் ஆண்டில் உ. இரா. அனந்தமூர்த்தி எழுதிய 'சம்ஸ்காரா' என்ற புதினத்தை அடிப்படியாகக் கொண்டு சம்ஸ்காரா என்ற கன்னடப் படத்தைத் தயாரித்து இயக்கியுள்ளார், இது லோகார்னோ சர்வதேச திரைப்பட விழாவில் சிறந்த திரைப்படம் மற்றும் வெண்கல சிறுத்தைக்கான சிறந்த திரைப்படத்திற்கான தேசிய திரைப்பட விருது ஆகியவற்றைப் பெற்றது. மக்கள் குடிசார் உரிமைக் கழகத்தின் நிறுவனர் உறுப்பினராகவும், நெருக்கடி நிலை எதிர்ப்பு இயக்கம், மனித உரிமை இயக்கம் மற்றும் குழந்தை தொழிலாளர் இயக்கங்கள் ஆகியவற்றில் ரெட்டி தீவிரமாக பங்கேற்றுள்ளார். 1977ஆம் ஆண்டில், *சண்டமாருதா* என்ற படத்தை கன்னடம் மற்றும் ஆங்கிலம் ஆகிய இருமொழிகளிலும் தயாரித்து இயக்கியுள்ளார். இந்த படம் நெருக்கடி நிலைக் காலத்தில் தடைசெய்யப்பட்டது, பின்னர் வெளியிடப்பட்டு விமர்சன ரீதியான பாராட்டைப் பெற்றது.

தனிப்பட்ட வாழ்க்கை
------------------

இவர் ஆந்திராவின் நெல்லூரில் பிறந்தார். சாந்திநிகேதன், கொல்கத்தா பல்கலைக்கழகம், கொலம்பியா பல்கலைக்கழகம் போன்றவற்றில் படித்தார். இவர் சினேகலதா என்பவரை மணந்தார். மேலும் "வேலை செய்யும் குழந்தைகளுக்கான கவலை" என்ற அமைப்பை நிறுவினார். 2003ஆம் ஆண்டில், அரவிந்தரின் சாவித்திரி என்ற நூலை அடிப்படையாகக் கொண்ட *இன் தி ஹவர் ஆஃப் காட் என்ற* திரைப்படத்தை இவர் இயக்கியுள்ளார். இப்படத்தை தனது மனைவி சினேகலதா ரெட்டிக்கு அர்ப்பணித்தார். பட்டாபிராம ரெட்டி 6 மே 2006 அன்று தனது 86 வயதில் இறந்தார்.

மேற்கோள்கள்
-----------

1. 1 2 3  Khajane, Muralidhara (29 June 2015). "Celluloid's two-pronged response to Emergency" – via The Hindu.
2. ↑  "Directorate of Film Festival" (PDF). Archived from the original (PDF) on 6 October 2014. பார்க்கப்பட்ட நாள் 6 October 2016.
3. ↑  "A pioneer passes away". 12 May 2006 – via The Hindu.
4. ↑  "Tikkavarapu Pattabhirama Reddy – Poet, Film maker of international fame from Nellore". 18 December 2011. Archived from the original on 6 October 2014. பார்க்கப்பட்ட நாள் 25 April 2013.
5. ↑  "The Hindu : A forgotten prophet". Archived from the original on 2003-03-24. பார்க்கப்பட்ட நாள் 2021-03-14.
6. ↑  Nagesh, Rama Reddy wrote the preface for experimental films in Kannada - Photo: Courtesy D. C. (17 February 2005). "Fruits of labour". p. 03. Archived from the original on 28 பிப்ரவரி 2007. பார்க்கப்பட்ட நாள் 14 மார்ச் 2021 – via The Hindu (old). `{{cite web}}`: Check date values in: `|access-date=` and `|archive-date=` (help)
7. ↑  "He set new directions". *The Tribune*. 14 May 2006. .
**நிக்கல்(II) தயோசயனேட்டு** (*Nickel(II) thiocyanate*) என்பது Ni(SCN)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் ஒருங்கிணைப்பு பலபடியான இச்சேர்மம் பசும்பழுப்பு நிறத்தில் ஒரு திண்மப் பொருளாகக் காணப்படுகிறது. இதன் படிக கட்டமைப்பு முதன் முதலில் 1982 ஆம் ஆண்டில் தீர்மானிக்கப்பட்டது.

கட்டமைப்பு
----------

Ni(SCN)2 இன் கட்டமைப்பு ஒற்றை-படிக ஊடுகதிர் விளிம்புவிலகல் மூலம் தீர்மானிக்கப்பட்டது. இதன்படி வாண்டெர்வால்சு விசைகள் மூலம் ஒன்றாக வைத்திருக்கும் இரு பரிமாணத் தாள்கள் கட்டமைப்பில் உள்ளன. பாதரச தயோசயனேட்டின் கட்டமைப்பு வகையைச் சேர்ந்தது என்றும் NiBr2 (CdI2) கட்டமைப்பின் சிதைந்த வடிவமாகவும் இதை கருதலாம். ஒவ்வொரு நிக்கலும் நான்கு கந்தகங்கள் மற்றும் இரண்டு நைட்ரசன்களால் எண்முகமாக ஒருங்கிணைக்கப்பட்டுள்ளது. SCN− ஈந்தணைவியின் கந்தக முனை இரட்டிப்பாக பாலம் அமைக்கிறது.

தயாரிப்பு
---------

KSCN மற்றும் நிக்கல்(II) பெர்குளோரேட்டு அறுநீரேற்றின் மெத்தனாலிக் கரைசல்களின் வினையைப் பயன்படுத்தி உப்பு இடப்பெயர்ச்சி வினை மூலம் இதை தயாரிக்கலாம். , Ni(SCN)2 தீர்வை வழங்க, துரிதப்படுத்தப்பட்ட KClO4 வீழ்படிவை வடிகட்டுவதன் மூலம் நிக்கல்(II) தயோசயனேட்டு கரைசலைப் பெறலாம். இக்கரைசலிலிருந்து மெத்தனால் அகற்றப்பட்டால், Ni(SCN)2 சேர்மத்தின் தூய நுண்படிகத் தூளைப் பெறவியலும்.

காந்தத்தன்மை
------------

நிக்கல்(II) அயோடைடு, நிக்கல்(II) புரோமைடு மற்றும் நிக்கல்(II) குளோரைடு சேர்மங்கள் போலவே நிக்கல்(II) தயோசயனேட்டும் குறைந்த வெப்பநிலையில் ஓர் எதிர் வயக்காமாகும்.

மேற்கோள்கள்
-----------

1. 1 2  Dubler, Erich; Relier, Armin; Oswald, H. R. (1982-01-01). "Intermediates in thermal decomposition of nickel(II) complexes: The crystal structures of Ni(SCN)2(NH3)2 and Ni(SCN)2". *Zeitschrift für Kristallographie – Crystalline Materials* **161** (1–4): 265–278. doi:10.1524/zkri.1982.161.14.265. பன்னாட்டுத் தர தொடர் எண்:2196-7105.
2. ↑  DeFotis, G. C.; Dell, K. D.; Krovich, D. J.; Brubaker, W. W. (1993-05-15). "Antiferromagnetism of Ni(SCN)2". *Journal of Applied Physics* **73** (10): 5386–5388. doi:10.1063/1.353740. பன்னாட்டுத் தர தொடர் எண்:0021-8979. Bibcode: 1993JAP....73.5386D.